b"\n_START_ARTICLE_\nGoticisme\n_START_PARAGRAPH_\nGoticisme,  en suec G\xc3\xb6ticism fou el nom donat a un moviment cultural de Su\xc3\xa8cia, centrat al voltant de la gl\xc3\xb2ria dels antecessors suecs, centrats en els gots d'Escandin\xc3\xa0via, identificats amb els gots. Els fundadors d'aquesta concepte al segle XVI foren Nicolaus Ragvaldi i els germans Johannes i Olaus Magnus. La creen\xc3\xa7a va continuar durant el segle XVII quan Su\xc3\xa8cia es va convertir en una gran pot\xc3\xa8ncia despr\xc3\xa9s de la Guerra dels Trenta Anys, tot i que va perdre aquest poder al segle XVIII. Fou revitalitzat pel romanticisme suec a principis del segle XIX, quan tamb\xc3\xa9 es va donar una dimensi\xc3\xb3 heroica als v\xc3\xadkings.\n_START_SECTION_\nOr\xc3\xadgens\n_START_PARAGRAPH_\nEl nom deriva de la urheimat que l'historiador Jordanes va donar per als gots a Escandin\xc3\xa0via i que prenia el nom de Scandza i els te\xc3\xb2rics del Goticisme van creure que aquesta p\xc3\xa0tria original era Su\xc3\xa8cia. El Goticisme va prendre import\xc3\xa0ncia en la tradici\xc3\xb3 dels gots gr\xc3\xa0cies al fet que el rei dels Ostrogots, Teodoric el Gran, va assolir el poder en l'Imperi Rom\xc3\xa0 i tenia un avantpassat escandinau. Aquest orgull es va expressar en les cr\xc3\xb2niques medievals primerenques, que escrivien com els gots tenien els escandinaus com a ancestres. Aquesta idea la va usar Nicolaus Ragvaldi al Concili de Basilea per argumentar que la monarquia sueca era la m\xc3\xa9s antiga d'Europa. Tamb\xc3\xa9 apareix en les obres de Johannes Magnus, (Historia de omnibus gothorum sueonumque regibus), i del seu germ\xc3\xa0 Olaus Magnus, (Historia de gentibus septentrionalibus). Les dues obres van tenir molta influ\xc3\xa8ncia en l'educaci\xc3\xb3 de l'\xc3\xa8poca moderna a Su\xc3\xa8cia. _NEWLINE_Diversos estudiosos de Dinamarca van intentar identificar els gots amb els juts; de tota manera, aquestes idees no van tenir la influ\xc3\xa8ncia en el m\xc3\xb3n cultural dan\xc3\xa8s com s\xc3\xad que van tenir en el suec. En contrast amb els suecs, els danesos de l'\xc3\xa8poca no necessitava una teoria de legitimaci\xc3\xb3 pol\xc3\xadtica basada en el fet que fos Dinamarca la terra original dels gots i que aquests haguessin conquerit l'Imperi Rom\xc3\xa0, ja que en tenien prou amb el poder militar del pa\xc3\xads a trav\xc3\xa9s de la hist\xc3\xb2ria. _NEWLINE_Durant el segle XVII, Danesos i suecs van competir per col\xc2\xb7leccionar i publicar manuscrits islandesos, les Sagues n\xc3\xb2rdiques] i les dues Eddes. A Su\xc3\xa8cia, els manuscrits islandesos formaven part del mite de l'origen i mostraven la grandesa i l'heroisme dels geats, tal com havien passat de generaci\xc3\xb3 en generaci\xc3\xb3. Aquest orgull va tenir el punt culminant amb la publicaci\xc3\xb3 per part d'Olaus Rudbeck de l'Atland eller Manheim (1679\xe2\x80\x931702), que a Su\xc3\xa8cia va tenir la mateixa interpretaci\xc3\xb3 i difusi\xc3\xb3 que el mite de l'Atl\xc3\xa0ntida.\n_START_SECTION_\nNacionalisme rom\xc3\xa0ntic\n_START_PARAGRAPH_\nAl segle XVIII, el moviment s'havia dilu\xc3\xaft una mica, per\xc3\xb2 va ressorgir amb for\xc3\xa7a durant el Romanticisme de car\xc3\xa0cter nacionalista a partir de 1800 amb gent com Erik Gustaf Geijer i Esaias Tegn\xc3\xa9r de la Societat Gu\xc3\xa8tica._NEWLINE_A Dinamarca, el nacionalisme va donar escriptors com Johannes Ewald, Nicolai Grundtvig (que va traduir el Beowulf al dan\xc3\xa8s, la primera vegada que es feia en una llengua moderna) i Adam Gottlob Oehlenschl\xc3\xa4ger que es van interessar molt\xc3\xadssim pels temes del n\xc3\xb2rdic antic. En altres parts d'Europa, l'inter\xc3\xa8s per la mitologia n\xc3\xb2rdica, la hist\xc3\xb2ria i la llengua va tenir com a representants els anglesos Thomas Gray, John Keats i William Wordsworth i els alemanys Johann Gottfried Herder i Friedrich Gottlieb Klopstock.\n_START_SECTION_\nArquitectura\n_START_PARAGRAPH_\nEn l'arquitectura d'Escandin\xc3\xa0via, el Goticisme va tenir pres\xc3\xa8ncia a partir de 1860-1870 i va continuar fins al 1900. L'inter\xc3\xa8s pels temes de l'antic n\xc3\xb2rdic va portar a crear una arquitectura especial que es basava en l'\xc3\xbas de la fusta, s'inspirava en les Esgl\xc3\xa9sies de Stave i fou a Noruega on aquest estil va tenir m\xc3\xa9s pres\xc3\xa8ncia. Els detalls que sovint es poden trobar en aquest estil s\xc3\xb3n els caps de drac, cosa que fa que sovint es parli d'estil del drac. Tamb\xc3\xa9 s'usen falses arcades, columnes tornejades i teulades estirades i esveltes."